stanford-oval/wikipedia huggingface dataset:
Ricardo Lagos
Presidenttikausi

Lagosin astuessa virkaan maata vaivasi korkea työttömyys ja aluetta yleinen epävakaus. Vuodesta 2002 alkaen hallitus joutui epäillyksi korruptiosta ministeri Carlos Cruzin ja julkisten töiden ministeriön joutuessa epäillyksi ns. MOP-GATE-tapauksessa. Tapauksen käsittely päättyi vasta 2010, jolloin 13 virkamiehen todettiin syyllistyneen väärinkäytöksiin.
Vuoden 2004 aikana kansainvälinen tilanne kiristyi johtuen Bolivian haluista saada pääsy merelle, jonka se oli menettänyt salpietarisodassa Chileä vastaan 1879–1884. Bolivian presidentti Carlos Mesan ja Argentiinan Néstor Kirchnerin tapaamisessa Bolivia myi kaasuaan Argentiinaan vain sillä ehdolla, että "molekyyliäkään ei myytäisi Chileen." Venezuelan Hugo Chávez tuki Bolivian vaatimuksia, mikä kiristi Chilen ja Venezuelan välejä. Jännitys helpotti heinäkuussa 2004.
Lagosin kauden aikana Chile solmi vapaakauppasopimuksen Euroopan yhteisön, Yhdysvaltain, Etelä-Korean, Kiinan, Uuden-Seelannin, Singaporen ja Brunein kanssa, vaikka osa Concertaciónin tukijoista pitikin näitä globalisaationa ja uhkana maalle. Infrastruktuuria ja liikennettä parannettiin; Chile Barrio -asunto-ohjelma luotiin; työttömyysvakuutukset otettiin käyttöön, samoin AUGE-sairausvakuutus (Acceso Universal con Garantías Explícitas), pakollista koulutusta laajennettiin 12 vuoden mittaiseksi, maassa säädettiin ensi kertaa mahdollisuus avioeroon, Valechin komissio selvitti Pinochetin ajan tapahtumia ja kidutetuille myönnettiin rahallinen korvaus. Vuonna 2005 perustuslaista poistettiin mahdollisuus elinikäisten senaattorien nimitykseen ja presidentille annettiin oikeus vaihtaa asevoimien komentajaa, minkä jälkeen Lagos julisti siirtymisen demokratiaan saatetuksi päätökseen. Hän päätti kautensa yli 70 % kannatusluvuilla.
Presidentinkautensa jälkeen Lagos perusti oman säätiönsä Democracia y Desarrollo Santiagoon. 27. maaliskuuta 2006 hänet nimitettiin Madridin klubin johtoon. Madridin klubi on entisten presidenttien järjestö jonka tavoitteena on edistää demokratiaa. Vuonna 2007 Lagos aloitti vierailijaprofessorina Brownin yliopistossa Yhdysvalloissa.
Aiheesta muualla

Wikimedia Commonsissa on kuvia tai muita tiedostoja aiheesta .
Ricardo Lagos Escobar (Arkistoitu – Internet Archive) (CIDOB)
Profile: Ricardo Lagos (BBC; vuodelta 2000)
Saltdalin kirkko

| Saltdalin kirkko Saltdal kirke |
| --- | --- |
 Kirkko vuonna 2016.
Sijainti:  Saltdal, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1864
Suunnittelija:  P. H. Holtermann
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Saltdalin kirkko (norj. Saltdal kirke) on Saltdalin kunnassa Nordlandin läänissä Norjassa sijaitseva puinen pitkäkirkko vuodelta 1864.
Aiheesta muualla

Kuvia tai muita tiedostoja aiheesta Saltdalin kirkko Wikimedia Commonsissa
Rupert Hollaus

Rupert Hollaus (4. syyskuuta 1931 Traisen, Itävalta – 11. syyskuuta 1954 Monza, Italia) oli itävaltalainen ratamoottoripyöräilijä. Hän voitti maailmanmestaruuden 125-kuutioisissa vuonna 1954. Hollaus oli ensimmäinen ja toistaiseksi ainoa itävaltalainen ratamoottoripyöräilyn osakilpailuvoittaja ja maailmanmestari.
Rupert Hollausin ura jäi varsin lyhyeksi. Hän ehti ajaa vain yhden vajaan kauden MM-sarjassa. Hollaus kuoli vuonna 1954 Monzassa Italian GP:n harjoituksissa saamiinsa vammoihin. Hän ajoi ulos Lesmon mutkassa, kun oli tehnyt vain hetkeä aikaisemmin uuden rataennätyksen. Hollaus kuoli myöhemmin sairaalassa. Hollausin pisteet riittivät kuolemasta huolimatta 125-kuutioisten mestaruuteen, ja hänestä tuli ensimmäinen postuumisti maailmanmestaruuden voittanut kuljettaja. 250-kuutioisissa Hollausin pisteet riittivät toiseen sijaan. Rupert Hollaus haudattiin synnyinkaupunkiinsa Traiseniin, missä hän sai poikkeuksellisesti valtiolliset hautajaiset.
Rupert Hollausin hauta.
Saavutukset > 125cc-luokka

Maailmanmestari 1954
4 osakilpailuvoittoa ja 1 kolmossija
Saavutukset > 250cc-luokka

MM-sarjan toinen 1954
1 osakilpailuvoitto, 3 kakkossijaa ja 1 kolmossija
Republic RC-3 Seabee

| Republic RC-3 Seabee |
| --- | --- |

Kuvaus
Tyyppi: kokometallirakenteinen kantavalla venerungolla varustettu amfibiokone
Miehistö: 1
Matkustajia: 3
Ensilento: marras-joulukuu 1945
Valmistaja/suunnittelija: Republic Aircraft Corp. / Percival Hopkins "Spence" Spencer
Mitat
Pituus: 8,5 m
Kärkiväli: 11,5 m
Korkeus: 3,35 m
Vesikoneen syväys: 46 cm
Huippunopeus: 193 km/h
Matkanopeus: 166 km/h
Toimintamatka: 540 km (täydellä kuormalla)
Nousumatka (pyörillä): 250 m
Nousumatka (vesiasussa): 300 m
Painoja
Tyhjäpaino: 935 kg
Lentopaino: 1 430 kg
Voimanlähde
Moottori: ilmajäähdytteinen 6-sylinterinen Franklin 6A8-215-B8F tai -B9F
Teho: 215 hv
Potkuri: 2-lapainen Hartzell-säätöpotkuri reverssimahdollisuudella
Polttoaineen kulutus: 61 l/h (matkanopeudella)

Republic RC-3 Seabee oli Yhdysvalloissa valmistettu pieni amfibiokone.
Tausta

Seabee alkoi yksityishenkilön hankkeena. Percival H. (Spence) Spencer lensi suunnittelemansa ja rakentamansa puurakenteisen Seabeen prototyypillä vuonna 1941. Hän oli suunnittellut lentokoneita aiemminkin. Hän oli alkanut vuonna 1937 Vincent Larsenin kanssa suunnitella lentovenettä nimeltään Spencer Larsen SL-12. Spencer kuitenkin erkani hankkeesta. Hän rakensi Long Islandilla (New Yorkin osavaltiossa) vuonna 1940 paremman vesikoneen, joka sai nimekseen Spencer S-12 Amphibian Air Car. Se oli kaksipaikkainen rinnakkainistuttava lentovene, jonka voimalaitteena oli 110 hevosvoimainen ilmajäähdytetty Franklin-mäntämoottori ja työntöpotkuri. Toinen maailmansota poisti tarpeen tällaisen harrastealuksen käytöltä.
Toisen maailmansodan jälkeen Spencer työskenteli Republic Aircraft Corporation-lentokonetehtaassa, joka etsi myös harrastekoneideoita uusien sotakoneiden kysynnän lopahdettua sodan loppupuolella. Spencer myi oikeutensa Amphibian Air Car-lentokoneeseen Republicille joulukuussa 1943. Hän sai tehtäväkseen muuttaa kone kokometalliseksi. Kone muuttui kolmipaikkaiseksi. Yhtiä nimesi sen uudestaan: Republic RC-1 Thunderbolt Amphibian. Tavoite oli myydä sitä 3500 dollarilla, mutta hinta nousi 12000 dollariin. RC-1 ei vastannut hintatasoonsa kohdistuvia odotuksia, joten sen suunnittelu meni kokonaan uusiksi.
Koneesta tuli 4-paikkainen ja nimeksi tuli RC-3 Seabee. Nyt kone oli yksinkertaistettu. Siihen meni esimerkiksi vain 3 400 niittiä, kun edellinen versio tarvitsi 9650 niittiä. Kokoonpanoaika putosi 2 500 tunnista 400 tuntiin!
Myyntitavoite oli ollut 6 000 konetta, mutta koneita tehtiin vain 1 076 kappaletta. Tuotanto päättyi vuonna 1948.
Käyttö

Kone sopi hyvin käyttöön maissa, joissaa on paljon rannikkoa, järviä ja saaria sekä erämaa-alueita. 1940-luvun lopulta jatkuen koko 50-luvun Seabee oli yksi suosituimmista koneista muun muassa ambulanssikoneena tehtävissä, joissa jouduttiin laskeutumaan ja nousemaan erämaiden pieniltä järviltä. Näissä tehtävissä kone palveli pääasiassa Kanadassa ja Yhdysvalloissa, mutta myös muun muassa Norjassa (17), Ruotsissa (n. 30) ja Suomessa (2 kpl).
Käyttö Suomessa

Ensimmäinen suomalainen Seabee, OH-EGA, oli ensimmäinen toisen maailmansodan loppumisen jälkeen Suomeen maahantuotu lentokone. Sen omistaja - lisenssiviranomaisen mielestä tarpeeksi merkittävä tuontiluvan antamiseksi oli Enso-Gutzeit Oy. Kone lennettiin suoraan tehtaalta Helsinkiin syksyllä 1947 ja rekisteröitiin Suomen ilma-alusrekisteriin 14. marraskuuta 1947. Koneen asemapaikkana oli Savonlinnan Laitaatsilta. Sen ohjaajana toimi pitkään hävittäjä-ässä, lentomestari Yrjö Turkka, myöhemmin Martti Turkka. Konetta käytettiin henkilökuljetusten lisäksi uittojen valvontaan. OH-EGA tuhoutui laskettuaan pyörät alhaalla veteen, Imatran Kaukopään Saunarantaan 30. syyskuuta 1958. Kone meni ympäri vaurioituen pahasti ja se poistettiin rekisteristä tuhoutuneena 8. syyskuuta 1959.
Toinen suomalainen Seabee, OH-SBB, rekisteröitiin kesäkuussa 1951 helsinkiläiselle Olavi Peltoselle. Sen myöhemmät käyttäjät olivat Pohjolan Voima Oy (henkilökuljetukset 1952-1964), Veikko Asikainen, S. W. Särkkä ja Selma-Kaarina Lappalainen. Pohjolan Voiman toimeksiannosta Atomienergia Oy käytti OH-SBB:tä uraanin etsintään vuosina -1957-1958. OH-SBB tuhoutui Puumalan Pistohiekalta 6. elokuuta 1967 sakattuaan lentoonlähdössä pystysuoraan järveen. OH-SBB poistettiin rekisteristä 28. syyskuuta 1967.
Museokoneita Suomessa

Päijät-Hämeen ilmailumuseossa esillä ollut Republic RC-3 Seabee tunnukseltaan OH-EGA lunastettiin vuonna 2011 Punkaharjulle Metsämuseo Luston kokoelmiin. Lustossa kone puhdistettiin ja ripustettiin näytteille tammikuussa 2012. Kone on jätetty onnettomuuden jälkeiseen asuun, ja moottori on asetettu erikseen näytteille.
Aiheesta muualla

Wikimedia Commonsissa on kuvia tai muita tiedostoja aiheesta .
Kansainvälinen Republic Seabee omistajien seura (englanniksi)
www.seabee.info Valokuvia ja lisätietoja (englanniksi)
Seabeen kunnostusyhtiön sivusto (englanniksi)
Seabee valokuvia
Robinson V-8 Seabee moottoriyhtiön sivusto (englanniksi)
Roverandom

| Roverandom |
| --- | --- |

Alkuperäisteos
Kirjailija:  J. R. R. Tolkien (toim. Christina Scull, Wayne G. Hammond)
Kansitaiteilija:  J. R. R. Tolkien
Kieli:  englanti
Genre:  satu
Julkaistu:  1998
Suomennos
Suomentaja:  Kersti Juva
Kustantaja:  WSOY
Julkaistu:  2001
Ulkoasu:  kovakantinen
Sivumäärä:  115
ISBN:  951-0-26078-9
Löydä lisää kirjojaKirjallisuuden teemasivulta
Roverandom on J. R. R. Tolkienin lapsilleen kirjoittama satu, jonka Christina Scull ja Wayne G. Hammond myöhemmin toimittivat kirjaksi. Kirja kertoo pienestä koirasta nimeltä Rover, jonka äkkipikainen velho muuttaa lelukoiraksi. Pikkupoika löytää lelun, mutta hukkaa sen hiekkarannalle. Rover joutuu rannalta kaikenlaisiin seikkailuihin, muun muassa Kuuhun ja meren syvyyksiin.
Tausta

Tolkien keksi tarinan vuonna 1925 lomaillessaan Englannin rannikolla. Hänen poikansa Michael kadotti lelukoiransa ja Tolkien kertoi tarinan hänelle selittääkseen, minne rannalle hukattu lelu oli joutunut.
Saltfjellet–Svartisenin kansallispuisto

| --- | --- |
Sijainti:  Norja, Nordlandin lääni
Pinta-ala:  2 102 km²
| --- | --- |
Nimi alkuperäiskielellä:  Saltfjellet-Svartisen nasjonalpark
Tyyppi:  Kansallispuisto 
Perustettu:  1989
muokkaa - muokkaa wikitekstiä - muokkaa Wikidataa
Saltfjellet–Svartisenin kansallispuisto (norjaksi Saltfjellet-Svartisen nasjonalpark) sijaitsee Norjassa Nordlandin läänissä. Kansallispuisto levittäytyy Beiarnin, Saltdalin, Ranan, Meløyn ja Rødøyn kuntien alueille. Kansallispuisto on pinta-alaltaa 2 102 neliökilometriä. Kansallispuisto on perustettu vuonna 1989.
Aiheesta muualla

Kuvia tai muita tiedostoja aiheesta Saltfjellet–Svartisenin kansallispuisto Wikimedia Commonsissa
Norjan kansallispuistot
Blåfjella–Skjækerfjella
Breheimen
Børgefjell
Dovre
Dovrefjell–Sunndalsfjella
Femundsmarka
Folgefonna
Forlandet
Forollhogna
Fulufjellet
Færder
Gutulia
Hallingskarvet
Hardangervidda
Indre Wijdefjorden
Jomfruland
Jostedalsbreen
Jotunheimen
Junkerdal
Làhku
Langsua
Lierne
Lofotodden
Lomsdal–Visten
Møysalen
Nordenskiöld Land
Nordre Isfjorden
Nordvest-Spitsbergen
Raet
Rago
Reinheimen
Reisa
Rohkunborri
Rondane
Saltfjellet–Svartisen
Sassen–Bünsow Land
Seiland
Sjunkhatten
Skarvan og Roltdalen
Stabbursdalen
Sør-Spitsbergen
Varangerhalvøya
Ytre Hvaler
Øvre Anárjohka
Øvre Dividal
Øvre Pasvik
Ånderdalen
SLE

SLE voi tarkoittaa:
SLE, autoimmuunisairaus
SLE, Sierra Leonen kolmikirjaiminen maatunnus
SLE, Sierra Leonen leonen valuuttatunnus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SLE”, voi hakea sivunnimihaulla, laajalla sivunnimihaulla tai tekstihaulla.
Sanjay Gandhin kansallispuisto

Sanjay Gandhin kansallispuisto (aiemmin Borivalin kansallispuisto) on luonnonsuojelualue Intiassa, Mumbain pohjoispuolella. Puiston pinta-ala on vähän yli 103 neliökilometriä, ja puiston alaa on laajennettu viisi kertaa sen perustamisen jälkeen.
Puistossa tavataan 40 nisäkäslajia, 251 lintua, 38 matelijaa, 9 sammakkoeläintä sekä useita kalalajeja.
Leopardi
Apina
Tapena thwaitesi
Mumbain pilvenpiirtäjät näkyvät puistoon.
Aiheesta muualla

Kuvia tai muita tiedostoja aiheesta Sanjay Gandhin kansallispuisto Wikimedia Commonsissa
Intian kansallispuistot
Andamaanit ja Nikobaarit: Campbell Bay
Galathea
Mahatma Gandhi
Mt. Harriet Island
Middle Button Island
North Button Island
Rani Jhansi
Saddle Peak
South Button Island Andhra Pradesh: Kasu Brahmananda Reddy
Mahavir Harina Vanasthali
Mrugavani
Sri Venkateswara Arunachal Pradesh: Mouling
Namdapha Assam: Dibru-Saikhowa
Kaziranga
Manas
Nameri
Orang Bihar: Valmiki Chhattisgarh: Indravati
Kanger Ghati Goa: Mollem  Gujarat: Blackbuck
Gir
Marine
Vansda Haryana: Kalesar
Sultanpur Himachal Pradesh: Great Himalayan
Pin Valley Jammu & Kashmir: Dachigam
Hemis
Kishtwar
Salim Ali Jharkhand: Betla Karnataka: Anshi
Bandipur
Bannerghatta
Kudremukh
Nagarhole Kerala: Eravikulam
Mathikettan Shola
Periyar
Silent Valley
Wayanad Madhya Pradesh: Bandhavgarh
Fossil
Kanha
Madhav
Panna
Pench
Sanjay
Satpura
Van Vihar Maharastra: Chandoli
Gugamal
Navegaon
Pench
Sanjay Gandhi
Tadoba Manipur: Keibul Lamjao
Sirohi Meghalaya: Balphakram
Nokrek Mizoram: Murlen
Phawngpui Nagaland: Intanki Odisha: Bhitarkanika
Simlipal Rajasthan: Darrah
Desert
Keoladeo
Ranthambhore
Sariska Sikkim: Khangchendzonga Tamil Nadu: Guindy
Gulf of Mannar
Indira Gandhi
Mudumalai
Mukurthi Uttar Pradesh: Nawabganj
Dudhwa Uttarakhand: Corbett
Gangotri
Govind
Nanda Devi
Rajaji
Valley of Flowers Länsi-Bengali: Buxa
Gorumara
Neora Valley
Singalila
Sundarbans
Suojelualueet
Kansallispuistot
Intian suojelualueet
Myytinmurtajat (5. tuotantokausi)

Myytinmurtajat (MythBusters) on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun.
Jakso 70 - Hindenburgin arvoitus > Hindenburgin arvoitus

| Myytti | Tulos | Lopputulokset |
| --- | --- | --- |
| Hindenburg-ilmalaiva ei tuhoutunut sen sisältämän vedyn vaan pinnan helposti syttyvien maaliyhdisteiden takia. | Murrettu | Adamin ja Jamien rakentama pienoismalli paloi liian hitaasti. Vedyn kanssa se paloi täsmälleen samalla tavalla ja yhtä nopeasti kuin nauhoitetussa filmissä. |
Jakso 70 - Hindenburgin arvoitus > Krokotiilipako siksakilla

| Myytti | Tulos | Lopputulokset |
| --- | --- | --- |
| Krokotiilia pääsee parhaiten pakoon juoksemalla siksak-kuviota. | Murrettu |  Kari, Tory ja Grant yrittivät eri tavoin saada krokotiilin jahtaamaan heitä mutta turhaan. Maalla ne etenivät hitaasti tai tekivät vain yksittäisen syöksyn. Parhaiten krokotiileilta suojautuu välttämällä vesistöjä. |
Jakso 71 - Piraattijakso

| Myytti | Tulos | Lopputulokset |
| --- | --- | --- |
| Sirpaleet laivan puisesta rungosta voivat tappaa useamman merirosvon kuin pelkkä tykinkuula. | Murrettu |  Sirpaleista tuli korkeintaan pintanaarmuja. Tykinkuula puolestaan meni testissä neljän peräkkäisen sian ruumiin läpi. |
| Merirosvot käyttivät silmälappuja säilyttääkseen toisessa silmässään hyvän pimeänäön. | Mahdollista | Myytinmurtajat tekivät täysin pimeän este- ja taitoradan, johon Adam ja Jamie siirtyivät suoraan auringonvalosta. Ensimmäisellä kerralla he peittivät saman silmän ja toisessa vaihtoivat lapun paikkaa ennen testiä. Sekä aika että tarkkuus paranivat merkittävästi. Myytistä ei ole kuitenkaan historiallisia todisteita. |
| Laivan mastosta voi laskeutua nopeasti viiltämällä samalla purjetta veitsellä, mikä hidastaa alastulon turvalliseen nopeuteen. | Murrettu | Terävällä veitsellä laskeutuminen oli liian nopeaa. Tylsempi ei taas leikkautunut saumakohtien läpi vaan töksäytti Toryn ulos. |
| Merirosvot käyttivät rommia myös vaatteiden pesuun. | Murrettu | Adam ja Jamie yrittivät pestä kankailta verta, tervaa ja appelsiinitahroja. Rommilla ja piraattikauden saippualla ei ollut juuri vaikutusta, mutta virtsan ammoniakki toimi melko hyvin. |
Jakso 72 - Vedenalainen auto > Vedenalainen auto

| Myytti | Tulos | Lopputulokset |
| --- | --- | --- |
| Veteen uponneen auton ovea ei voi saada auki ennen kuin koko sisätila on täyttynyt vedellä. | Vahvistettu | Ovea ei saa auki, koska auton sisä- ja ulkopuolen välinen paine-ero on liian suuri. |
| Uppoavasta autosta voi paeta avaamalla oven heti, kun auto alkaa upota. | Vahvistettu | Autosta voi paeta vielä silloinkin, kun vettä on vyötäröön asti. |
| Uppoavasta autosta voi paeta avaamalla ikkunan. | Murrettu | Ikkunaan kohdistuva paine on niin suuri, että ikkunan avaaminen veden alla on mahdotonta. |
| Uppoavasta autosta voi paeta rikkomalla ikkunan. | Mahdollista | Adam ja Jamie eivät saaneet ikkunaa rikki tavallisilla esineillä kuten avaimilla, puhelimella tai teräskärkisillä kengillä, mutta hätävasarat rikkoivat ikkunan yhdellä iskulla. |
| Uppoavasta autosta voi paeta rentoutumalla ja odottamalla auton täyttyvän vedestä. (Jamien Zen-taktiikka) | Vahvistettu | Rauhoittuessaan ihminen säästää energiaa ja happea, jota hän voi käyttää paetessaan. |
Jakso 72 - Vedenalainen auto > Paperin taittaminen yli 7 kertaa

| Myytti | Tulos | Lopputulokset |
| --- | --- | --- |
| Paperiarkkia ei voi taittaa 7 kertaa enempää. (Taiton jälkeen 90 asteen kääntö) | Murrettu | Tiimi sai taitettua jalkapallokentän kokoisen paperin 11 kertaa. Paperin voi myös taittaa useammin kuin seitsemästi taittamalla sitä useamman kerran samansuuntaisesti. |
Jakso 73 - Nopeuskamerat > Nopeuskamerat

Adam ja Jamie kokeilivat, voiko nopeuskameraa huijata ottamaan auton rekisterikilvestä
liian sumean kuvan...
| Myytti | Tulos | Lopputulokset |
| --- | --- | --- |
| ...kidemäisellä kilpisuojuksella. | Murrettu | Kiteet eivät heijastaneet tarpeeksi valoa. Lisäksi se voi olla laitonta. |
| ...linssimäisellä kilpisuojuksella. | Murrettu | Vaikka linssi oli suunniteltu vääristämään kilpeä tietystä kulmasta, kaikki kirjaimet oli tunnistettavissa. Lisäksi se voi olla laitonta. |
| ...muovikelmulla. | Murrettu | Ei vaikutusta. |
| ...hiuslakalla. | Murrettu | Ei vaikutusta. |
| ...kaupallisella vääristävällä suihkeella. | Murrettu | Ei vaikutusta. |
| ...ajamalla tarpeeksi lujaa. | Murrettu (toistaiseksi) | Ainakaan 222 km/h ei ollut riittävä vauhti. |
| Nopeuskamera voi ottaa kuvan ohilentävästä linnusta. | Vahvistettu | Kamera otti kuvan koulutetusta muuttohaukasta, joka lensi ohi 64 km/h. |
Jakso 73 - Nopeuskamerat > Räjähtävät nitrolaastarit

| Myytti | Tulos | Lopputulokset |
| --- | --- | --- |
| Defibrillaattorit voivat saada nitroglyseriinirintalaastarin räjähtämään. | Murrettu | Defibrillaattorin sähköshokeilla ei saatu räjähtämään vanhanaikaisia alumiinisia nitrolaastareita eikä edes puhdasta nitroglyseriiniä levitettynä kehoon. Lopuksi nukke räjäytettiin oikeilla räjähteillä. |
Jakso 74 - Koiramyyttejä > Vanha koira, uudet temput

| Myytti | Tulos | Lopputulokset |
| --- | --- | --- |
| Vanha koira ei opi uusia temppuja. | Murrettu | Adam ja Jamie opettivat koirakouluttajan opastuksella kahdelle 7-vuotiaalle koiralle useita käskyjä, kuten istumisen, kättelyn ja paikallaan pysymisen. |
Jakso 74 - Koiramyyttejä > Vahtikoiran ohittaminen

Kari, Tory ja Grant kokeilivat, voiko vahtikoiran ohittaa...
| Myytti | Tulos | Lopputulokset |
| --- | --- | --- |
| ...harhauttamalla sitä pihvillä. | Mahdollista | Koira jäi syömään riittävän pitkäksi aikaa, että tunkeutuja ehti määränpäähänsä muttei takaisin. |
| ...käyttäytymällä alistuvasti. | Murrettu | Tunkeutuja ryömi polvillaan ja käsillään, mutta koira hyökkäsi epäröimättä. |
| ...käyttäytymällä aggressiivisesti. | Murrettu | Tunkeutuja huusi ja heilutti käsiään, mutta koira hyökkäsi epäröimättä. |
| ...käyttämällä imettävän naaraan tuoksua. | Murrettu | Tuoksua levitettiin tunkeutujaan, mutta koira hyökkäsi epäröimättä. |
| ...käyttämällä suden virtsan hajua. | Mahdollista | Aluksi koira vain haisteli, mutta aloitti hyökkäyksen, kun tunkeutuja oli jo päässyt kauas. |
| ...käyttämällä naaraan virtsan hajua. | Vahvistettu | Hajustettua vaatetta raahattiin ensin maata pitkin aidan vierestä. Koira haisteli ja nuoleskeli hajua, minkä aikana tunkeutuja livahti määränpäähänsä ja takaisin turvallisesti. |
Jakso 74 - Koiramyyttejä > Vainukoiran harhautus

Adam ja Jamie kokeilivat voiko vainukoiran harhauttaa...
| Myytti | Tulos | Lopputulokset |
| --- | --- | --- |
| ...juoksemalla siksakkia ja kiertämällä takaisin. | Murrettu | Koira löysi Adamin minuuteissa. |
| ...juoksemalla veden läpi. | Murrettu | Koira löysi Adamin. |
| ...levittämällä maahan pippuria. | Murrettu | Koira meni pippurialueelle vain hetkeksi, kunnes pääsi takaisin Adamin jäljille. |
| ...vaihtamalla vaatteet. | Murrettu | Koira löysi Adamin kierrettyään ensin paikan, jossa hän vaihtoi vaatteensa. |
| ...peittämällä itsensä kölninvedellä tai kahvilla. | Murrettu | Ei vaikutusta. |
| ...kulkemalla sokkelomaisissa kaupunkioloissa. | Mahdollista | Koira meni eri hajuista hämilleen, vaelsi vääriä reittejä ja löysi Adamin vasta 90 minuutissa. Koulutetummalle koiralle jäljitys olisi ollut helpompaa. |
Jakso 75 - Myyttien uudelleenarviointi

Vuorossa on järjestyksessään kuudes uudelleenarviointijakso.
Jakso 75 - Myyttien uudelleenarviointi > Hullu pasunisti

| Myytti | Tulos | Lopputulokset |
| --- | --- | --- |
| Pasuunasta voi ampua sordiinon ja kaataa kapellimestarin iskun voimasta. | Uudelleen murrettu | Adam ja Jamie rakensivat Busterille tekohuulet, mutta ne eivät olleet tarpeeksi ilmatiiviit sordiinon lennättämiseen. He onnistuivat vasta hitsaamalla pasuunan suuaukon täysin umpeen. |
Jakso 75 - Myyttien uudelleenarviointi > Luoti kiikaritähtäimen läpi

| Myytti | Tulos | Lopputulokset |
| --- | --- | --- |
| Tarkka-ampuja voi tappaa toisen tarkka-ampujan kiikaritähtäimen läpi. | Mahdollista | Tällä kertaa Adam ja Jamie käyttivät oikeanlaatuista Mosin-Nagant PU -tähtäintä sekä panssarinläpäisevää ammusta ja saivat luodin läpäisemään kiikaritähtäimen kokonaan. Luoti upposi nukkeen 5 cm syvyyteen eli tarpeeksi ollakseen tappava. |
Jakso 75 - Myyttien uudelleenarviointi > Sormi aseenpiipussa

| Myytti | Tulos | Lopputulokset |
| --- | --- | --- |
| Haulikon piipunsuuhun työnnetty sormi räjäyttää aseen, vahingoittaen ampujaa aiotun uhrin sijaan. | Uudelleen murrettu | Katsojien palautteen pohjalta kokeiltiin 1800-luvun kaksipiippuista haulikkoa. Ensimmäinen piippu vain vahingoittui ballistisen sormen takia. Toinen piippu saatiin räjähtämään vasta, kun siihen oli hitsattu kiinni terässormi. |
| .30-06-kaliiberin kivääri, jonka piipussa on ammuttaessa kiikaritähtäin, räjähtää ja saa piipun leviämään joka suuntaan kuin banaankuoren. | Mahdollista | Piippu levisi useiden senttien matkalta, kun siihen oli kiinnitettynä lasertähtäin. Myytinmurtajat arvelivat, että efektin saa aikaan vain vanhoilla ja kuluneilla kivääreillä. Tositapauksista on lähetetty myös valokuvia. |
Jakso 75 - Myyttien uudelleenarviointi > Hajoava vasara

| Myytti | Tulos | Lopputulokset |
| --- | --- | --- |
| Vasara voi pirstoutua kappaleiksi, jos sillä lyö toista vasaraa tai alasinta. | Uudelleen murrettu | Kari, Tory ja Grant kuumensivat ja karaisivat kahta vasaraa haurastuttaakseen niitä mahdollisimman paljon. Iskuissa ne katkesivat irti päistään, mutta eivät pirstoutuneet. He kokeilivat myös hyvin vanhoja ja kuluneita teräsvasaroita ja saivat niistäkin yhden katkeamaan, muttei pirstoutumaan kokonaan. |